stanford-oval/wikipedia huggingface dataset:
Srikanth Kidambi

| Srikanth Kidambi |
| --- | --- |
 Srikanth Kidambi vuonna 2013
Henkilötiedot
Koko nimi:  Srikanth Nammalwar Kidambi
Syntynyt: 7. helmikuuta 1993 (ikä 31) Ravulapalem, Andhra Pradesh
Kansalaisuus:   Intia
Sulkapalloilija
Pituus:  176 cm
Paino:  65 kg
Valmentaja:  Pullela Gopichand (en)
Kätisyys:  oikea
Korkein listasijoitus:  4 (huhtikuu 2015)
Turnausvoittoja:  4
Srikanth Nammalwar Kidambi (s. 7. helmikuuta 1993 Ravulapalem, Andhra Pradesh) on intialainen sulkapalloilija. 176 senttimetriä pitkä ja 65 kilogrammaa painava Kidambi on oikeakätinen. Hän on huhtikuussa 2015 maailmanrankingin neljäntenä.
Ura

Kidambi on saavuttanut nuorten Kansainyhteisön kisoista hopeaa ja pronssia vuodelta 2011 sekanelinpelistä ja nelinpelistä. Hän oli mukana myös vuoden 2014 Kansainyhteisön kisoissa Glasgow'ssa, jossa hän selviytyi puolivälieriin. Kidambi on saavuttanut urallaan neljä turnausvoittoa, vuoden 2013 Thailand Openin, vuoden 2014 China Openin sekä vuoden 2015 Swiss Openin ja India Openin.
Sribne

| Sribne (Срібне) |
| --- | --- |
 Tšernihivin alue Ukrainassa, alla kaupungin sijainti alueella
 Sribne
 Koordinaatit: 50.6616°N, 32.9174°E 
Valtio:  Ukraina
Alue:  Tšernihivin alue
Piiri:  Prylukyn piiri
Väkiluku (2021):  3 059
Aikavyöhyke:  UTC+2
 – Kesäaika:  UTC+3
Postinumero:  17300
Suuntanumero(t):  +380 4639
Infobox OKVirheellinen NIMI-arvo: 
Sribne (ukr. Срібне) on kaupunkityyppinen taajama Ukrainan Tšernihivin alueella. Sribne on osa Prylukyn piiriä. Vuoden 2021 alussa Sribnen taajamassa arvioitiin asuvan 3 059 henkeä.
Kuvagalleria

Joki Sribnessä
Starro

Starro on superroisto, joka esiintyy DC Comicsin julkaisemissa amerikkalaisissa sarjakuvissa. Hahmo esiintyi ensimmäisen kerran tarinassa The Brave and the Bold #28 maaliskuussa 1960, ja sen loivat Gardner Fox ja Mike Sekowsky. Starro on ensimmäinen konna, joka kohtaa alkuperäisen Justice League of America -järjestön. Starro on tullut tunnetuksi Oikeuden Puolustajien vihollisena.
Muussa mediassa > Elokuvissa

Starro esiintyi elokuvassa The Suicide Squad: Suicide Mission. Tämä versio Starrosta pystyy kasvamaan suuremmaksi ja tehokkaammaksi sen hallussa olevien tai kuluttamien orjien määrästä riippuen. Lisäksi sen valvonta on pysyvä ja ruumiit jäävät taakse, jos sen itiöt poistetaan. Kolmekymmentä vuotta ennen elokuvan tapahtumia amerikkalaiset astronautit vangitsivat Starron, ja Ajattelijan johtama tiimi kokeili sitä Corto Maltesen Jotunheim-nimisessä tutkimuslaitoksessa. Elokuvan aikana Amanda Waller lähettää Suicide Squadin tuhoamaan Jotunheimin, ennen kuin Corto Malten uusi hallinto saa Starron aseeksi ja Amerikan rooli kokeissa paljastuu. Starro tappaa Ajattelijan, pakenee, orjuuttaa suuren joukon Corto Maltan kansalaisia ​​ja sotilaita, ja jatkaa riehumista, kunnes jäljellä olevat Squadin jäsenet Bloodsport, Harley Quinn, King Shark, Pilkkumies ja Rotanpyytäjä sekä parvi Corto Maltesen rottia voittavat Starron.
Muussa mediassa > Animaatio

Starro esiintyi animaatiosarjassa The Superman/Aquaman Hour of Adventure jaksossa "In Captain Cuda's Clutches", jossa hänellä ei ollut puheroolia.
Starro esiintyi cameo-roolissa Teräsmies-animaatiosarjassa jaksossa "The Main Man".
Starro esiintyi Batman Beyond animaatiosarjan jaksossa "The Call", jossa häntä ääninäytteli Christopher McDonald.
Starro esiintyi Batman: The Brave and the Bold animaatiosarjassa, jossa hahmoa ääninäyttelivät Kevin Michael Richardson ja Dee Bradley Baker.
Starroon perustuvia olentoja esiintyi animaatiosarjassa Young Justice.
Starro esiintyi vuoden 2019 DC Super Hero Girls sarjassa.
Starro esiintyi cameo-roolissa animaatioelokuvissa Justice League: The New Frontier, Justice League: Crisis on Two Earths ja Justice League: The Flashpoint Paradox.
Starro esiintyi päävihollisena animaatioelokuvassa Batman and Superman: Battle of the Super Sons, jossa häntä ääninäytteli Darin De Paul.
Starro esintyi animaatiosarjassa Harley Quinn, jossa häntä ääninäytteli Eric Bauza. Tämä versio työskenteli Lex Luthorin omistamalla hotellikasinolla lukuisissa eri tehtävissä.
Videopeleissä

Starro esiintyi pomovastuksena Batman: The Brave and the Bold – The Videogame -pelissä.
Starro esiintyi ei-pelattavana hahmona DC Universe Online -pelissä.
Starro esiintyy pelattavana hahmona Infinite Crisis pelissä, jossa häntä ääninäyttelee Mark Rolston.
Starro esiintyy Gotham Knights -pelissä, jossa häntä ääninäyttelee Mark Meer.
Hovinin kirkko (Ullensaker)

| Hovinin kirkko Hovin kirke |
| --- | --- |
 Kirkko vuonna 2006.
Sijainti:  Ullensaker, Norja
Kirkkokunta:  Norjan kirkko
Hiippakunta:  Borgin hiippakunta
Rakentamisvuosi:  1695
Materiaali:  puu
Istumapaikkoja:  380
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hovinin kirkko (norj. Hovin kirke) on Ullensakerin kunnassa Akershusin läänissä Norjassa sijaitseva puinen ristikirkko vuodelta 1695.
Kuvia

Kirkkosali
Kirkkomaan portti
Aiheesta muualla

Kuvia tai muita tiedostoja aiheesta Hovinin kirkko (Ullensaker) Wikimedia Commonsissa
Ilkka Ylitalo

Ilkka Ylitalo (s. 11. helmikuuta 1989 Pattijoki) on suomalainen pesäpalloilija, joka edustaa Superpesiksessä pelaavaa Jyväskylän Kiriä, jota hän on edustanut vuodesta 2011 lähtien. Vuodet 2006-2011 Ylitalo edusti kasvattajaseuraansa Pattijoen Urheilijoita sekä Ykköspesiksessä pelannutta Ylivieskan Kuulaa. Ylitalo on ulkopelipaikaltaan koppari. Pelaamissaan 84 Superpesiksen runkosarjaottelussa Ylitalo on lyönyt seitsemän ja tuonut 65 juoksua sekä kerännyt 191 kärkilyöntiä. Pelaamissaan kahdeksassa Superpesiksen pudotuspeliottelussa Ylitalo on tuonut kolme juoksua ja kerännyt 18 kärkilyöntiä.
Saavutukset > Pelaajana

1 SM-kulta: 2008
1 SM-hopea: 2006
St. Andrews FC

St. Andrews Football Club on jalkapalloseura Pembroken kunnasta Koillis-Maltalta. Seura pelaa Maltan korkeimmalla sarjatasolla Maltan Valioliigassa.
Smithin–Polvisen liikennesuunnitelma

Liikennesuunnitelmassa Helsingin keskustaan ehdotetut moottoritiet.
Smithin–Polvisen liikennesuunnitelma on vuonna 1968 julkaistu Helsingin liikennesuunnitelma, jonka laativat yhdysvaltalainen konsulttitoimisto Wilbur Smith and Associates ja suomalainen konsulttitoimisto Pentti Polvinen ky. Smithin–Polvisen liikennesuunnitelmassa uskottiin autoilun kasvuun. Suunnitelmassa herätti eniten huomiota ehdotus suuren moottoritiesilmukan rakentamisesta Helsingin keskustan ympärille.
Henkilöautoilla olisi liikennesuunnitelman toteuduttua päässyt moottoriteitä pitkin Helsinginniemellä katuverkoston uudistamisen jälkeen. Yhdysvalloissa kaupunkien liikennettä kehitettiin sentyyppisesti, mitä Smithin–Polvisen liikennesuunnitelmassa ehdotettiin. Smithin–Polvisen liikennesuunnitelmaan kuului raitiovaunuverkostosta luopuminen, mutta suunnitelma sisälsi rakennettavan monilinjaisen metroverkoston. Helsingin keskustaan olisi rakennettu 53 000 uutta parkkipaikkaa.
Smithin–Polvisen suunnitelman toteuttaminen olisi maksanut nykyrahassa noin seitsemän miljardia euroa. Henkilö­auto­matkojen määrä pääkaupunkiseudulla kasvoi lopulta puolet odotettua vähäisemmin kuin mitä liikennesuunnitelman työryhmä oli arvioinut. Suunnitelman moottoriteiden massiivisuutta on spekuloitu tarkoitukselliseksi, jotta vaihtoehtona päädyttäisiin rakentamaan suositeltu metro.
Ehdotetut moottoritiet

Smith ja Polvinen laativat suunnittelemastaan neljä versiota, joista he päätyivät suosittelemaan vaihtoehtoa C. Se sisälsi useiden uusien moottoriteiden rakentamista myös kantakaupungin alueelle. Ennen suunnitelman julkaisemista pääkaupunkiseudulla oli jo muutamia moottoriteitä: Länsiväylä Ruoholahdesta Kivenlahteen, Turunväylä Munkkiniemestä Veikkolaan,Tuusulanväylä Käpylästä Helsingin pitäjän kirkonkylään sekä Lahdenväylän alkuosa Vanhastakaupungista Viikkiin.
Suunnitelman vaihtoehdossa C uusia moottoriteitä oli kantakaupungin länsi- ja itärantaa pitkin sekä lisäksi kolme poikittaista tietä. Länsirannan moottoritie olisi muodostanut jatkeen Hämeenlinnan moottoritielle, joka tosin ei olisi Helsingin alueella kulkenut nykyisen Hämeenlinnanväylän kohdalla vaan lännempänä, alkupäässään Vihdintien kohdalla, josta se olisi vasta Kannelmäen tienoilla kaartunut nykyiselle linjaukselleen. Vihdintieltä, Haagasta etelään, se olisi jatkunut Pikku Huopalahden silloin vielä rakentamattoman alueen ja Meilahden huvila-alueen läpi, sieltä pitkää siltaa tai maapengertä myöten Hietaniemen kärkeen ja edelleen Ruoholahteen. Pikku Huopalahdessa siihen olisi liittynyt Turunväylä, Ruoholahdessa Länsiväylä.
Itärannan moottoritie olisi muodostanut Lahdenväylän jatkeen ja kulkenut Hermannin ja Sörnäisten rantoja myöten Pohjoissatamaan Tervasaaren tienoille, johon olisi täytemaalle rakennettu laaja moottoriteiden eritasoliittymä.
Nämä moottoritiet olisi keskustassa yhdistänyt kaksi poikittaisväylää. Näistä eteläisempi olisi kulkenut Hietalahdessa merenrantaa pitkin ja jatkunut edelleen Punavuoren läpi siten, että Punavuorenkadun ja Merimiehenkadun väliset korttelit olisi kokonaan purettu liikenneväylän tieltä, samoin yksi Merimiehenkadun ja Ratakadun välinen kortteli sekä nykyiset Designmuseon ja Arkkitehtuurimuseon rakennukset. Väylä olisi kulkenut Helsingin normaalilyseon (Norssin) koulutalon ja Johanneksenkirkon välitse, jatkunut edelleen Tähtitorninmäelle ja sieltä pitkässä tunnelissa Eteläsataman ja Katajanokan alitse Pohjoissataman eritasoliittymään. Pohjoisempi poikittaisväylä, jota edellisestä poiketen ei luokiteltu moottoritieksi vaan moottorikaduksi, olisi länsiosaltaan kulkenut silloisen satamaradan kohdalla Rautatiekatujen välisessä kuilussa, jatkunut sitten siltaa myöten rautatien ja Kaisaniemen puiston yli sekä edelleen Kruununhaan läpi välittömästi Liisankadun eteläpuolella, minkä vuoksi Liisankadun varrella sen eteläpuolella olevat rakennukset olisi jouduttu kaikki purkamaan. Myös Varsapuistikko ja Liisanpuistikko olisivat hävinneet. Tästä väylästä olisi haarautunut myös välittömästi pääradan länsipuolelle rakennettava, jo aikaisemmin monessa yhteydessä esitetty pääväylä, Vapaudenkatu, keskustasta Pasilaan. Kolmas poikittainen moottoriväylä olisi yhdistänyt Turunväylän ja Lahdenväylän Pasilan pohjoispuolitse suunnilleen nykyisen Hakamäentien kohdalla.
Pohjoissataman eritasoliittymästä olisi johtanut uusi moottoritie myös itään, tunnelissa Laajasaloon sekä edelleen Vartiosaaren ja Vuosaaren kautta Helsingistä itään.
Suunnitelman myöhemmät vaiheet

Smithin–Polvisen liikennesuunnitelma tyrmättiin vuonna 1968, eikä sitä siis hyväksytty Helsingin liikenteen kehittämisen suunnitelmaksi. Helsingin metroverkon itäinen linja päätepysäkkeineen samoin kuin Länsimetron linjaus kuitenkin noudattavat Smithin–Polvisen suunnitelmassa esitettyä. Helsingin seudun kehätiet perustuvat jossain määrin Smithin–Polvisen liikennesuunnitelmaan.[lähde? ] Nämä johtuvat siitä, että Smithin–Polvisen liikennesuunnitelma muodosti pääkaupunkiseudun liikennejärjestelmäsuunnitelman (PLJ) pohjan.
Aiheesta muualla

Silfverberg, Kalle: Tältä 60-luvun hulluimmat moottori­tiesuunnitelmat näyttäisivät nyky-Helsingissä (Maksullinen artikkeli) Helsingin Sanomat.  13.2.2015. Sanoma Media Finland Oy.
Ilkka Vuori (koripalloilija)

| Ilkka Vuori> Henkilötiedot |
| --- | --- |
Koko nimi:  Ilkka Johannes Vuori
Syntynyt: 28. tammikuuta 1986 (ikä 38) Järvenpää, Suomi
Kansalaisuus:   Suomi
Koripalloilija
Pelipaikka:  Pelintekijä
Pituus:  181 cm
Paino:  81 kg
Nyk. joukkue:  Lahti Basketball
Sarja:  M1DA
Pelaajaura
Seurajoukkueet
2003–2011 2011–2013 2013–2015 2018–:  Namika Lahti Kauhajoen Karhu Namika Lahti Lahti Basketball
Ilkka Johannes Vuori (s. 28. tammikuuta 1986 Järvenpää) on suomalainen koripalloilija. 181-senttinen Vuori pelaa pääasiassa pelintekijänä. Riihimäkeläisen Kolmoskorin kasvatti pelasi 55 nuorten maaottelua, joissa pisteitä kertyi 399, ja lisäksi kuusi ottelua haastajamaajoukkueessa. Vuori valittiin Korisliigan vuoden puolustuspelaajaksi kaudella 2006–2007.
Vuori ilmoitti lopettavansa koripalloilijanuransa elokuussa 2015 loukkaantumisten vuoksi. Hän valmistui kauppatieteiden maisteriksi ja polvivammasta toivuttuaan palasi pelikentille tehtyään heinäkuussa 2018 sopimuksen M1DA:ssa pelanneen Lahti Basketballin kanssa.
Saavutukset

Korisliigan vuoden puolustuspelaaja kaudella 2006–2007
Suomen mestaruus 2009
SM-hopeaa 2004 ja 2007
Suomen cupin hopeaa 2004
Span 24 tunnin ajo 2005

Circuit de Spa-Francorchamps rata (2004-2006)
Span 24 tunnin ajo 2005 oli FIA GT Championship -kauden 2005 kuudes osakilpailu, joka ajettiin 30.–31. heinäkuuta. Circuit de Spa-Francorchamps'n radalla Belgiassa.
Kilpailun voittivat Maseratilla ajaneet Eric van de Poele, Michael Bartels ja Timo Scheider.
Ian James Corlett

| Ian James Corlett |
| --- | --- |

Henkilötiedot
Koko nimi:  Ian James Corlett
Syntynyt: 29. elokuuta 1962 (ikä 62)  Burnaby, Brittiläinen Kolumbia
Näyttelijä
Taiteilijanimet:  Ian Corlett Jerry J. Todd
Aktiivisena:  1989–nykyään
Merkittävät roolit:  Cheetor (Beast Machines) Horace Cramp (The Cramp Twins) Isä (Johnny Test) Coconuts (Adventures of Sonic the Hedgehog) Mega Man (Mega Man)
Aiheesta muualla
Viralliset kotisivut
IMDb 
Ian James Corlett (s. 29. elokuuta 1962 Burnaby, Brittiläinen Kolumbia) on kanadalainen ääninäyttelijä, käsikirjoittaja ja muusikko.
Ura

Corlett aloitti ääninäyttelemisen 1990-luvulla ja on sen jälkeen ollut Kanadan tunnetuimmista ääninäyttelijöistä. Hän on tehnyt urallaan useita dubbauksia animesarjoihin, mutta myös alkuperäisiä äänirooleja, kuten Kapteeni N, Beast Machines, ReBoot, G.I. Joe Extreme ja Johnny Test.
Käsikirjoittajana Corlett on muun muassa palkittu Gemini -palkinnolla vuonna 1999, lastenanimaatiosarjasta Rolie Polie Olie.
Ian La Frenais

| Ian La Frenais> Henkilötiedot |
| --- | --- |
Syntynyt: 7. tammikuuta 1937 (ikä 87)
Kansalaisuus:   Iso-Britannia
Ammatti:  käsikirjoittaja
Vanhemmat:  Cyril ja Gladys La Frenais
Siviilisääty:  naimisissa
Puoliso:  Doris Vartan (1984–)
Ian La Frenais (s. 7. tammikuuta 1937) on brittiläinen televisiokäsikirjoittaja. Yhdessä Dick Clementin kanssa hän on kirjoittanut useita suosittuja televisiosarjoja.
La Frenais'n ja Clementin ensimmäinen menestyssarja oli BBC:n esittämä The Likely Lads (1964–1966). Muihin heidän yhteistyössä kirjoittamiinsa sarjoihin kuuluvat muun muassa Hilut kintuissa (1974–1977) ja Näkemiin vaan, muru! Yhteistyönä he tekivät myös muun muassa käsikirjoitukset Alan Parkerin ohjaamaan elokuvaan The Commitments,  ja animaatioelokuvaan Virran viemää.
Yksin La Frenais on tehnyt Lovejoyn käsikirjoitukset John Grantin romaanien pohjalta, ja yhdessä Jimmy Nailin luonut Spender  -televisiosarjan.
Aiheesta muualla

Ian La Frenais Internet Movie Databasessa. (englanniksi)
BBC News: Clement and La Frenais' comic chemistry (englanniksi)
Hultman

Hultman on ollut muun muassa seuraavien henkilöiden sukunimi:
Carl Hultman (1763–1820), suomalainen kauppias ja laivanvarustaja
Georg Fredrik Hultman (1836–1912), suomalainen sotilas
Fritiof Hultman (1831–1890), suomalainen kauppias, tehtailija ja valtiopäivämies
Johan D. Hultman (n. 1680–1734), ruotsalainen Kaarle XII:n pöydänkattaja ja muistelmienkirjoittaja
Oskar Hultman (1862–1929), suomalainen professori ja kielentutkija, Fritiof Hultmanin poika.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Ian Levine

Ian Levine (s. 22. kesäkuuta 1953 Blackpool, Englanti) on englantilainen lauluntekijä, musiikkituottaja ja DJ.
Musiikkiura

Levine tunnetaan parhaiten hänen työstään pop-, soul-, disko- ja Hi-NRG-musiikin parista. Hän ja toinen laulunkirjoittaja Fiachra Trench kehittivät osaltaan Hi-NRG-genreä kirjoittamalla ja tuottamalla kappaleet "So Many Men So Little Time" (Miquel Brown) ja "High Energy" (Evelyn Thomas). 1980- ja 1990-luvuilla hän miksasi useita pop-dance-hittejä artisteille kuten Pet Shop Boys, Erasure, Kim Wilde, Bronski Beat, Bananarama, Tiffany, Dollar, Hazell Dean ja perusti omia yhtyeitään: Seventh Avenue ja Bad Boys Inc. Hän myös kirjoitti ja tuotti brittiläiselle poikabändille Take That ja The Pasadenasille. Lisäksi hän on tehnyt moniin TV-ohjelmiin tunnusmusiikkia: "Discomania", "Gypsy Girl", "ITV Celebrity Awards Show", "Christmasmania" ja "Abbamania".
Aiemmin urallaan hän oli DJ:nä Blackpool Meccassa ja alkoi keräillä soul-, R&B- ja northern soul-vinyylilevyjä. 1970-luvun puolivälissä hän oli innostunut myös diskosta ja kehitti sitä myöhemmin Hi-NRG-gendreksi.
Levine työskenteli myös vakituisesti DJ:nä Lontoon tunnetussa homoseksuaalien suosimassa yökerhossa Heaven, joka oli vastaus New Yorkin yökerholle The Saint.
Vuonna 1987 Levine alkoi levyttää entisille Motown-artisteille. Vuonna 1989 projekti oli kasvanut suuriin mittoihin ja 60 entistä Motown-tähteä kerääntyi Hitsville-rakennuksen eteen Detroitissa, mikä keräsi paljon mediahuomiota ja asiasta mainittiin yli 40 yhdysvaltalaisessa uutislähetyksessä ja keskusteluohjelmassa. Motorcity Records pantiin alulle. Kun projekti päättyi 1990-luvun puolivälissä, 108 entistä Motown-laulajaa oli levyttänyt yhteensä 850 kappaletta. Kaikkein suosituin single oli artistilta, joka ei ollut levyttänyt 23 vuoteen, Frances Nero. Hänen kappaleensa "Footsteps Following Me" oli Levinen ja Ivy Jo Hunterin kirjoittama. Jälkimmäinen nimi löytyy myös Martha & the Vandellasin hitin "Dancing In The Street" -takaa.
Hopeakeisaripalmu

| Hopeakeisaripalmu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Arecales
Heimo::  Palmukasvit Arecaceae
Suku::  Keisaripalmut Archontophoenix
Laji::  alexandrae
Kaksiosainen nimi
 Archontophoenix alexandrae  (F.Muell.) H. Wendl. & Drude 
Katso myös
   Hopeakeisaripalmu Wikispeciesissä   Hopeakeisaripalmu Commonsissa 
Infobox OKNimi-testi OKIUCN-testi OK: 
Hopeakeisaripalmu eli kuningaspalmu (Archontophoenix alexandrae) on keisaripalmujen (Archontophoenix) sukuun kuuluva palmulaji. Lajin alkuperäistä levinneisyysaluetta on Australian Queenslandin osavaltion koillis- ja itäosat. Laji on nimetty Walesin prinsessa Aleksandran kunniaksi.
Aiheesta muualla

Kassu – Kasvien suomenkieliset nimet: Hopeakeisaripalmu eli kuningaspalmu (Archontophoenix alexandrae)
iNaturalist: Archontophoenix alexandrae
ITIS: Archontophoenix alexandrae (englanniksi)
UniProt: Taxonomy - Archontophoenix alexandrae (englanniksi)
Global Biodiversity Information Facility (GBIF): Archontophoenix alexandrae (englanniksi)
Sima (yhtye)

| Sima> Tiedot |
| --- | --- |
Toiminnassa:  2014–2018
Tyylilaji:  pop
Kotipaikka:   Suomi
Laulukieli:  suomi
Jäsenet:  Jussi Tiainen   Mathias Hermansson  
Levy-yhtiö:  Sony Music (2014–2018)  
Infobox OKNimi-testi OK: 
Sima on turkulainen yhtye, jonka muodostavat tuottajakaksikko Jussi Tiainen ja Mathias Hermansson. Yhtye perustettiin huhtikuussa 2014, kun Tiainen ja Hermansson alkoivat tekemään ensimmäistä yhteistä kappalettaan ”Tanssilattialla”. Nimensä yhtye sai, kun sille haluttiin lyhyt ja ytimekäs nimi ja yhtye perustettiin juuri ennen vappua.
Sima julkaisi ensimmäisen singlensä ”Tanssilattialla” omakustanteena huhtikuun lopulla 2014. Omakustanteesta huolimatta se nousi YleX-radiokanavan soittolistalle sekä kanavan toimittajan Venla Kokkosen ”viikon tehobiisiksi”. Kappaleen saavuttaman suosion myötä yhtye allekirjoitti levytyssopimuksen levy-yhtiö Sony Musicin kanssa.
Yhtyeen esikoisalbumi Tanssilattialla julkaistiin syyskuussa 2015. Albumilta on julkaistu singleinä nimikappaleen lisäksi kappaleet ”Semihyvä boogie”, ”Mul on ikävä”, ”Saariston tytöt” sekä ”Tää on rakkautta”, jolla on mukana myös Neon 2 -yhtyeen solisti Jussi Rainio.
Sima ilmoitti maaliskuussa 2018 soittavansa jäähyväiskeikkansa Helsingissä ja Turussa toukokuussa 2018.
Diskografia > Albumit

| Nimi | Julkaisutiedot | Lista> Albumilista | Myynti |
| --- | --- | --- | --- |
| Tanssilattialla |  Julkaistu: 4. syyskuuta 2015  Formaatti: CD / Digitaalinen  Levy-yhtiö: Sony Music | #24  | – |
Diskografia > Singlet

| Vuosi | Single | Latauslista | Singlelista | Radiolista | Albumi |
| --- | --- | --- | --- | --- | --- |
| 2014 | ”Tanssilattialla” | – | – | 95  | Tanssilattialla |
| 2014 | ”Tää on rakkautta” (mukana Neon 2) | – | – | 58  | Tanssilattialla |
| 2015 | ”Semihyvä boogie” | – | – | 81  | Tanssilattialla |
| 2015 | ”Mul on ikävä” | – | – | 71  | Tanssilattialla |
| 2015 | ”Saariston tytöt” | – | – | – | Tanssilattialla |
| 2016 | ”P.O.P. (Popeda on paras)” (mukana Heikki Kuula) | – | – | 84  |  |
| 2016 | ”Ihanaa” | – | – | – |  |
| 2017 | ”Me ei kuolla pitkään aikaan” | – | – | – |  |
| 2017 | ”Niinku mun unissa” | – | – | – |  |
Diskografia > Musiikkivideot

Tanssilattialla
Tää on rakkautta (Ohj. Joel Jyränti)
Semihyvä boogie (Ohj. Sami Joensuu)
Mul on ikävä (Ohj. Marek Sabogal)
Aiheesta muualla

Yhtyeen kotisivut (Arkistoitu – Internet Archive)
Starsem

Starsem on vuonna 1996 perustettu länsi-eurooppalais-venäläinen avaruusteknologiayhtiö, jonka ainoa myyntiartikkeli on venäläinen Sojuz-kantoraketti. Vuoteen 2008 asti laukaisut tehdään Baikonurin kosmodromilta, 2009 alkaen myös Kourousta, Etelä-Amerikasta.
Sen omistus jakautuu seuraavasti
Arianespace (15 %)
EADS (35 %)
Venäjän avaruusjärjestö (25 %)
raketin valmistaja ”Samara Space Center” eli TsSKB Progress (25 %)
Aiheesta muualla

Starsemin kotisivu
Arianespacen kuvaus Sojuz-laukaisupalvelusta (Arkistoitu – Internet Archive)
TsSKB-Progress Samara Space Center
Span 24 tunnin ajo 2001

Circuit de Spa-Francorchamps rata.
Span 24 tunnin ajo 2001 oli FIA GT Championship -kauden 2001 seitsemäs osakilpailu, joka ajettiin 4.–5. elokuuta Circuit de Spa-Francorchamps'n radalla Belgiassa.
Kilpailun voittivat Chryslerilla ajaneet Christophe Bouchut, Jean-Philippe Belloc ja Marc Duez.
Stockport County FC

Stockport County Football Club on jalkapalloseura Englannin Stockportista. Joukkue pelaa maan kolmanneksi korkeimmalla sarjatasolla Ykkösliigassa, jonne se nousi keväällä 2024.
Historia

Seura perustettiin vuonna 1883 nimellä Heaton Norris Rovers. Vuonna 1890 nimi muutettiin kuvaamaan Stockportin saamaa itsenäisen kaupungin asemaa kreivikunnan sisällä. Ensimmäisen kerran seura pelasi Englannin liigan sarjoissa vuonna 1900, ja on säilynyt liigassa yhtäjaksoisesti vuodesta 1905 lähtien. Pääosan historiaan Stockport on viettänyt aladivisioonissa. Parhaimmillaan se pelasi 1990-luvulla viiden kauden ajan 1. divisioonassa.
Alun perin Stockport pelasi kotiottelunsa Heaton Norrisin Recration Groundilla, ja vaihdeltuaan kotikenttäänsä jonkin aikaa se asettui vuonna 1889 Green Lanelle Heaton Norrisiin, jossa paikallinen lato toimi pukukoppina. Nykyiselle kentälleen Edgeley Parkille seura muutti vuonna 1902, joka oli toiminut muutaman vuoden kuluttua toimintansa lopettamineen paikallisen rugby league -joukkueen kenttänä.
Entisiä pelaajia

| 0 | 1 | 2 |
| --- | --- | --- |
|   Brett Angell   Luke Beckett   George Best   Ed Brookes   Sean Connelly   Kevin Cooper   Liam Dickinson   Mike Flynn   Fraser Forster   Kevin Francis   Jim Gannon   Harry Hardy   Wayne Hennessey, ennätykselliset yhdeksän perättäistä nollapeliä kaudella 2006/07   Paul Jones   Shefki Kuqi |   |   Conrad Logan   Chris Marsden   Andy Mutch   Alan Ogley   Andy Preece   Micky Quinn   Mike Salmon   Tommy Sword   Peter Ward   Johnny Warren   Arthur Wharton   Len White   Ashley Williams   Jarkko Wiss, eniten maaotteluita seuran pelaajana (9) |
Aiheesta muualla

Virallinen sivu
Stockport County Supporters Trust